open-index/open-wikipedia-markdown huggingface dataset:
Lambārte

**Lambārte** ir ciems Bauskas novada Dāviņu pagastā. Izvietojies pagasta ziemeļdaļā Iecavas kreisajā krastā  no pagasta centra Dāviņiem,  no novada centra Bauskas un  no Rīgas.

Apdzīvotā vieta izveidojusies pie Lambārtes luterāņu baznīcas 2,3 km uz ziemeļaustrumiem no bijušās Lambārtes muižas *(Lambertshof)* centra. No 1945. līdz 1954. gadam Lambārtes ciema centrs.

## Atsauces
Rikova

**Rikova** var būt:
* Jenakijeves pilsētas Ukrainā agrākais (1925-1937) nosaukums
* Rikavas ciema Rēzeknes novadā cits nosaukums
Rikava

**Rikava** (arī **Rikova**) ir apdzīvota vieta Rēzeknes novada dienvidrietumos, Rikavas pagasta centrs.

## Vēsture
Ciems kā apdzīvota vieta izveidojās, kad 19.gs. sākumā Rikavas zemi nopirka Antonijs Riks, Dricānu Riku dzimtas Rogaižu — Maltas atzara muižnieks. Pēc dažiem gadiem jaunā īpašnieka dēls Aleksandrs 1829. gadā sāka celt Rikavas baznīcu. Vēlāk tika celta arī Rikavas muižas ēka (1870—1875). Rikavā muižnieki Riki uzcēla arī vairākas manufaktūras, kur ražoja degvīnu, ķieģeļus, terpentīnu, darvu, kā arī ādu ģērētavu.

## Iedzīvotāji
1897. gadā muižā ar dzirnavam, krogu un keisterumāju bija 5 sētas.
### Iedzīvotāju skaita izmaiņas
Esošajās robežās, pēc CSP un OSP datiem.

No Rikavas nākuši:
*Līvija Liepdruviete  (1955) _ dzejniece, skolotāja 
Rikavā strādājuši:

* Agnese Garijone (1897—1979) - skolotāja, sabiedriska darbiniece un literāte
* Jānis Višņevskis (1861— 1914) - garīdznieks, tautasdziesmu vācējs (savācis ap 3000)

* Jāzeps Liepiņš (1906—1979) _ skolotājs
* Večeslavs Žeimunds (1927—1994)
* Tekla (Ragauša) Teicāne (1913—1990) _ folkloras teicēja
* Janīna Mičule (1927_2014) _ skolotāja, folkloriste

## Kultūra
Rikavā darbojas bibliotēka, kultūras nams.

Kultūras dzīves galvenais balsts Rikavā jau pusgadsimtu ir etnogrāfiskais ansamblis Rikava (vadītāja Janīna Mičule), viens no vecākajiem folkloras ansambļiem valstī. Rikavas kultūras namā ir izveidots neliels etnogrāfiskā ansambļa muzejs.
### Kultūrvēsturiskie objekti
Rikavas muižas apbūve, kungu māja, Rikavas Romas katoļu baznīca (valsts nozīmes arhitektūras pieminekļi), Rikavas muižas parks, pārvaldnieka māja, Riku dzimtas kapliča (vietējās nozīmes arhitektūras pieminekļi). 

## Atsauces
Kantāla

**Kantāla** (, ) ir Francijas departaments Overņa-Rona-Alpi reģionā. Kantālas administratīvais centrs un lielākā pilsēta ir Orijaka. Departaments administratīvi ir sadalīts trīs apgabalos (*arrondissements*):
* Orijakas apgabals (*Arrondissement d'Aurillac*);
* Moriakas apgabals (*Arrondissement de Mauriac*);
* Senflūras apgabals (*Arrondissement de Saint-Flour*).

## Ārējās saites
Sniper Elite V2

***Sniper Elite V2*** ir 2012. gada takstiskā šaujamspēle, kuru izstrādājis un izdevis Rebellion Developments priekš Microsoft Windows, Xbox 360 un PlayStation 3. Tā ir pārveidojums 2005. gada spēlei Sniper Elite. Spēle notiek tajā pašā laikā un vietā, kur iepriekš - Berlīnes kauja, 1945. gada aprīlī. Spēlētājam, kā amerikāņu Stratēģisko Pakalpojumu Biroja virsniekam, ir jānogalina vai arī jāsagūsta, kas iesaistīti vācu V-2 raķešu programmā. 

## Ārējās saites
* Oficiālā mājaslapa
Kaiovu-tanoanu valodas

**Kaiovu-tanoanu** (arī **tanoanu** vai **tanoanu-kaiovu**) ir Ziemeļamerikas indiāņu valodu saime, kurā runāja Ņūmeksikā, Kanzasā, Oklahomā un Teksasā. 2000. gadā kaiovu-tanoanu valodas prata 9230 cilvēki.

Tivu valodās (taosu, pikuri, dienvidu tivu), tevu valodā un tovu valodā runāja Ņūmeksikas pueblu tautas. Visu šo valodu kopnosaukums ir *tanoanu*.

Kaiovu valodā runāja Oklahomas dienvidrietumos.

## Valodas

Tanoanu valodu saimes atzari un septiņas valodas:
 
* Tanoanu valodas:
** **Tivu valodu atzars** (2500 pratēju):
*** ziemeļu grupa: **Taosas** valoda (800 pratēju, 1980) un **Pikuri** valoda (100 pratēju, 1990)
*** **dienvidu tivu** valoda (dialekti: Sandias pueblo, 140 runātāju; Isletas pueblo, 1600 pratēju; Ysletas del Sura (†))
** **Piro** valoda (†)
** **Tevu** valoda (3900 pratēju; divas dialektu grupas)
** **Tovu** valoda (jeb **Jemezas**) (2000 pratēju)
* **Kaiovu** valoda (1000 pratēju)

## Nosaukums

Tanoanu valodas (tivu, tevu un tovu) ilgu laiku bija organizētas lielā pueblu valodu saimē. Sākotnēji kaiovu valodas iekļaušana saimē bija strīdīga, — kaiovu kā Lielo Līdzenumu cilts dzīvesveids bija ļoti atšķirīgs no pueblu iemītnieku dzīvesveida. Šķiet, tovu valoda ir tuvāka kaiovu nekā tivu-tevu valodām. Tāpēc termini tanoanu un kaiovu-tanoanu ir sinonīmi. Taču kultūras atšķirību dēļ joprojām biežāk lietotais nosaukums ir kaiovu-tanoanu.

## Izpētes vēsture
Tanoanu valodu radniecību 19. gadsimta beigās atzina Džons Veslijs Pauels (*John Wesley Powell*). Savukārt par tanoanu un kaiovu valodām pirmo reizi izteicās Džons Pībodi Haringtons (*John Peabody Harrington*) 1910. gadā, kas tika apstiprināts vēlākos pētījumos.

## Literatūra
* Kurts Vilhelms Cerams. Pirmais amerikānis. Rīga. Zinātne (sērija "Apvārsnis"). 1985.
Vārānasī

**Vārānasī** (, *Vārāṇasī*, ) ir pilsēta Indijas ziemeļos, Gangas upes kreisajā krastā Utarpradēšas štatā. Pilsēta ir zināma arī kā **Banārasa** un **Kāši**. Tā ir viena no vecākajām pasaules pilsētām, kas joprojām ir apdzīvota. Indijā tā ir senākā pilsēta. Vairākus gadsimtus Vārānasī bija Ziemeļindijas kultūras un reliģiskais centrs. Vārānasī ir hinduisma, budisma un džainisma svētā pilsēta. 2011. gadā Vārānasī dzīvoja 1,20 miljoni iedzīvotāju, bet tās aglomerācijā iedzīvotāju skaits sasniedza 1,44 miljonus.

26 km uz ziemeļrietumiem no Vārānasī centra atrodas Lāla Bahādura Šāstri starptautiskā lidosta.

## Vēsture
Vārānasī ir viena no vecākajām joprojām apdzīvotajām pilsētām pasaulē. 2. gadu tūkstotī p.m.ē. Vārānasī bija āriešu reliģijas un filozofijas centrs. 6. gadsimtā p.m.ē. Vārānasī bija Kāši valsts galvaspilsēta. 1194. gadā Vārānasī uz trim gadsimtiem pakļāva musulmaņi, tika iznīcināti daudzi hinduistu tempļi. 16. gadsimtā Mogulu impērijas valdnieks Akbars Lielais deva hinduistiem lielākas tiesības un līdz ar to Vārānasī atdzīvojās. Tomēr cits mogulu valdnieks Aurangzebs 17. gadsimta otrajā pusē atkal apspieda hinduistus. 18. gadsimtā Vārānasī kļuva par neatkarīgu valsti, bet pēc tam par daļu no Britu Indijas. 1910. gadā briti izveidoja Vārānasī štatu, bet 1947. gadā, kad Indija ieguva neatkarību, pilsēta tika iekļauta Utarpradēšas štatā.

## Ģeogrāfija
Vārānasī atrodas Indas-Gangas līdzenumā, Utarpradēšas štata dienvidaustrumos, Gangas upes kreisajā krastā.

Vārānasī valda mitrs subtropu klimats. No jūnija līdz septembrim ir musonu sezona, kad nolīst gandrīz visa gada norma. Pārējie mēneši ir sausi.

## Atsauces

## Ārējās saites
Beidou G4

**Beidou G4** ( 北斗G4; zināms arī kā **Beidou DW 6**) ir Ķīnas navigācijas sistēmas Beidou pavadonis, kas palaists 2010. gada oktobrī ģeostacionārajā orbītā.

*Beidou G4* tika palaists  16:26 UTC ar nesējraķeti Chang Zheng 3C no Sjičanas pavadoņu palaišanas centra. Tas ar savu dzinēju sasniedza ģeostacionāro orbītu 12. novembrī, un ir izvietots punktā 160 austrumu garuma.

## Atsauces

## Ārējās saites
* BD-2 G Gunter Dirk Kreb
Tits

**Tits Flāvijs Cēzars Vespasiāns Augusts** (; dzimis , miris ) bija Romas impērijas imperators, kurš valdīja no 79. gada līdz savai nāvei 81. gadā. Viņš bija Flāviju dinastijas pārstāvis, kuras pamatlicējs bija viņa tēvs Vespasiāns. Pie varas nāca pēc sava tēva, imperatora Vespasiāna nāves, tā kļūstot par pirmo Romas impērijas imperatoru, kas nācis pie varas pēc sava tēva. Pirms kļūšanas par imperatoru Tits bija pazīstams kā militārais komandieris, piedalījies romiešu-jūdu karā. Viņš mira  no drudža. Pēc viņa par imperatoru kļuva viņa brālis Domiciāns.

Savas valdīšanas laikā kļuva ļoti populārs gan sabiedrības, gan arī armijas aprindās. Lai arī politiski un militāri viņa valdīšanas laiks bija mierīgs, nācās saskarties ar vairākām sociālām problēmām. Kā lielākā ir minama 79. gadā notikušais Vezuva izvirdums, kas pilnība apraka Pompeju un Herkulānas pilsētas. Tits ziedoja lielas summas no impērijas kases palīdzībai izvirdumā cietušajiem pilsoņiem, kā arī personīgi divreiz apmeklēja izvirduma nopostītos Pompejus.
Vienīgā ievērojamā militārā aktivitāte viņa laikā norisinājās Britānijā, kur ģenerālim Gnejam Jūlijam Agrikolam izdevās veiksmīga kampaņa Kaledonijā, kas ļāva tur izveidot vairākus jaunus fortus.

## Ārējās saites

* Biogrāfija
Soccer City

***Soccer City*** ir futbola stadions Johannesburgā, Dienvidāfrikā. Stadions tika atklāts 1989. gadā. Te savas mājas spēles aizvada *Premier Soccer League* klubs *Kaizer Chiefs F.C.* un Dienvidāfrikas futbola izlase. Stadionā ir 94 736 vietas (lielākais stadions Āfrikā). Būvēts 1980. gados. *Soccer City* ir noticis 2010. gada FIFA Pasaules kauss futbolā, tai skaitā fināls, kurā Spānija uzvarēja Nīderlandi. Tāpat šeit norisinājās 1996. gada Āfrikas Nāciju kausa spēles (arī fināls). Stadiona laukums ir 105×68 m liels.

## Ārējās saites

* Mājaslapa
Nurmiži

**Nurmiži** ir ciems Siguldas novada Siguldas pagastā. Izvietojies pagasta ziemeļaustrumos Nurmižupītes krastos  no pagasta centra Peltēm,  no novada domes Siguldā un  no Rīgas.

Apdzīvotā vieta izveidojusies ap bijušās Nurmižu muižas *(Nurmis)* centru. Līdz 1927. gadam Nurmižu pagasta, no 1945. līdz 1951. gadam — Nurmižu ciema centrs.

## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
Thaksins Sinavatra

**Thaksins Sinavatra** (ทักษิณ ชินวัตร; dzimis ) ir taizemiešu uzņēmējs un politiķis.

Viņš dibināja *[[Advanced Info Service]]*, kas kļuva par valsts veiksmīgāko mobilo telefonu operatoru, un tādējādi kļuva par miljardieri. T. Sinavatra iesaistījās politikā 1994. gadā, 1998. gadā dibināja partiju *Thai Rak Thai*. 2001. gadā notikušajās vispārējās vēlēšanās viņš kļuva par valsts premjerministru. 2006. gada septembrī viņš valsts apvērsuma laikā tika gāzts no amata. 2007. gadā kļuva par Anglijas Premjerlīgas kluba *[[Manchester City F.C.]]* prezidentu, līdz 2008. gadā viņu nomainīja Haldons Al Mubarāks. T. Sinavatras māsa Jingluka Sinavatra kopš 2011. gada ir valsts premjerministre (pirmā sieviete šajā amatā).

## Ārējās saites
* BBC profils
Prode

**Prode** (; arī **Prūde**) ir apdzīvota vieta Augšdaugavas novada Prodes pagastā. Izvietojusies pagasta dienviddaļā Līčupes labajā krastā  no pagasta pārvaldes Subatē,  no novada centra Daugavpils un  no Rīgas.

Apdzīvotā vieta izveidojusies pie bijušās Prodes muižas (*Prohden*) centra. Muižas klēts ir vietējas nozīmes kultūrvēstures piemineklis.

## Atsauces
Vulverhemptonas "Wanderers"

**Vulverhemptonas futbola klubs "Wanderers"** () ir profesionāls Anglijas futbola klubs, kas ir bāzēts Vulverhemptonā, Anglijā. Klubs spēlē Anglijas Premjerlīgā. Tas dibināts 1877. gadā un kopš 1889. gada mājas spēles aizvada *Molineux* stadionā. "Wanderers" bija viens no Anglijas futbola līgas dibinātājklubiem. 1972. gadā klubs izcīnīja otro vietu UEFA kausa izcīņā, tāpat četras reizes uzvarējusi FA kausā, trīs reizes kļuvuši par Anglijas čempioniem ar uzvaru Pirmajā līgā.

## Komandas sastāvs
**'.































== Sasniegumi ==
* **Anglijas futbola augstākais līmenis** (līdz 1992. gadam **Pirmā divīzija**; tagad — **Premjerlīga**)
** Čempioni (3): 1953–54, 1957–58, 1958–59
** Vicečempioni (5): 1937–38, 1938–39, 1949–50, 1954–55, 1959–60
* **Anglijas futbola 2. līmenis** (1893.—1992. **Otrā divīzija**; 1992.—2004. **Pirmā divīzija**; tagad — ***[[Anglijas futbola čempionāts|Championship]]***)
** Čempioni (4): 1931–32, 1976–77, 2008–09, 2017–18
** Vicečempioni (2): 1966–67, 1982–83
* **FA kauss**
** Kausa ieguvēji (4): 1892–93, 1907–08, 1948–49, 1959–60 
** Finālisti (4): 1888–89, 1895–96, 1920–21, 1938–39
* **Anglijas Līgas kauss**
** Kausa ieguvēji (2): 1973–74, 1979–80
* ***[[FA Community Shield]]*** (līdz 2001. gadam — ''Charity Shield'')
** Kausa ieguvēji (4): 1949, 1954, 1959, 1960 
* **UEFA kauss'''
** Finālisti (1): 1971–72

## Atsauces

## Ārējās saites
* Kluba oficiālā mājaslapa
Wanderers

**Wanderers** var būt:
* Bolton Wanderers F.C. — Anglijas futbola klubs;
* Vulverhemptonas "Wanderers" — Anglijas futbola klubs.
Gente—Vevelgema

**Gente–Vevelgema** ir šosejas riteņbraukšanas sacensības, kuras katru gadu marta beigās notiek Beļģijā. Tās tiek pieskaitītas Flandrijas klasikām un tiek uzskatītas par sprinteru klasiku līdzenā finiša reljefa dēļ. Sacensības pirmoreiz notika 1934. gadā. Tā kā sacensības notiek pavasara sākumā, bieži vien to laikā ir lietaini un vējaini laika apstākļi, līdz ar kuriem ir jāpārvar vairāki kāpumi, ieskaitot divus sarežģītus bruģētus kāpumus Kemmelberga nogāzē.

## Uzvarētāji

## Atsauces

## Ārējās saites
* 
* Nodaļa par sacensībām grāmatā The Spring Classics: Cycling's Greatest One-Day Races
* UCIProTour sacensību profils
Lašu apakškohorta

**Lašu apakškohorta** (*Protacanthopterygii*) ir viena no starspuru klases (*Actinopteri*) apakškohortām, kas pieder progresīvo kaulzivju kohortai (*Euteleosteomorpha*). Lašu apakškohortā ir 4 kārtas. Šīs grupas sugas dzīvo gan saldūdens tilpēs, gan jūrās. Senākās sugas radās apmēram pirms 150 miljoniem gadu krīta periodā vai pat juras perioda beigās.

Lašu apakškohortas sugas pamatā dzīvo mērenā klimata ūdeņos un lielākā sugu dažādība sastopama ziemeļu puslodē. Dienvidu puslodi sasniedz tikai Klusā okeāna sugas.

## Īpašības
Lašu apakškohortas sugu zivīm ir vairākas kopīgas anatomiskas iezīmes. Tām ir vairāk kā 24 muguras skriemeļi, epicentrāli skrimšļi, viens supraorbitāls kauls, tauku spura un asi zobi. Lielākā daļa šis grupas zivju ir plēsīgas un medī vidēji lielas zivis.

Lielākā daļa ir anadromās zivis – ceļotājzivis, kuras izplatītas jūrā un veic regulāras nārsta migrācijas uz saldūdeņiem. Tās spēj dzīvot dažādās vidēs un viegli tās nomainīt, dzīvojot gan saldūdenī, gan viegli sāļā ūdenī, gan okeānā. Valda uzskats, ka vēsturiski grupa attīstījusies ziemeļu puslodes piekrastes ūdeņos.

## Sistemātika
* **Lašu apakškohorta** (*Protacanthopterygii*)
** kārta: Argentīnveidīgās (*Argentiniformes*) 
** kārta: Lašveidīgās (*Salmoniformes*)
** kārta: Līdakveidīgās (*Esociformes*) 
** kārta: Salakveidīgās (*Osmeriformes*)

## Atsauces

## Ārējās saites
* Superorder Protacanthopterygii
* ITIS: Protacanthopterygii
2012. gada Pasaules čempionāta hokejā izlašu sastāvi

Šajā lapā ir apkopoti visu **[[2012. gada Pasaules čempionāts hokejā|2012. gada Pasaules čempionāta hokejā augstākās divīzijas]] izlašu sastāvi**.

## A grupa
### 
* **Galvenais treneris**:  Juka Jalonens

### 
* **Galvenais treneris**:  Brents Saters

### 
* **Galvenais treneris**:  Skots Gordons

### 
* **Galvenais treneris**:  Šons Simpsons

### 
* **Galvenais treneris**:  Vladimīrs Vūjteks

### 
* **Galvenais treneris**:  Kari Heikile

### 
* **Galvenais treneris**:  Deivs Hendersons

### 
* **Galvenais treneris**:  Andrejs Homutovs

## B grupa
### 
* **Galvenais treneris**:  Zinetula Biļaļetdinovs

### 
* **Galvenais treneris**:  Pērs Morts

### 
* **Galvenais treneris**:  Aloiss Hadamčiks

### 
* **Galvenais treneris**:  Teds Nolans

## Skatīt arī
* 2012. gada Pasaules čempionāts hokejā

## Atsauces
Raiens Geclafs

**Raiens Geclafs** (; dzimis 1985. gada 10. maijā) ir bijušais kanādiešu hokejists, centra uzbrucējs, Kanādas hokeja izlases dalībnieks. Līdz (2022) Geclafs pārstāvēja Nacionālās hokeja līgas klubu Anahaimas "Ducks", pildot arī komandas kapteiņa funkcijas.

## Spēlētāja karjera
2001. gadā Geclafs uzsāka spēlēt Rietumu hokeja līgas kluba Kalgari "Hitmen" sastāvā. Kluba sastāvā kanādiešu uzbrucējs "Hitmen" rindās turpināja spēlēt līdz 2004.—05. sezonas noslēgumam, kad aizvadīja arī vairākas spēles AHL.

2005.—06. sezonā Raienam izdevās ielauzties un nostiprināties NHL kluba Anahaimas "Mighty Ducks" rindās, nākamajā sezonā kluba sastāvā izcīnot Stenlija kausu. Sākot ar 2010.—11. sezonu Geclafs pilda "Ducks" komandas kapteiņa funkcijas.

Getzlafs karjeru noslēdza ar 282 vārtiem, 737 rezultatīvām piespēlēm un kopumā 1018 punktiem. Pēc karjeras beigām Geclafs ir "Ducks" līderis aizvadītajās spēlēs, rezultatīvajās piespēlēs, punktos un rezultatīvajās piespēlēs, kā arī viņam pieder "Ducks" rekords visvairāk rezultatīvo piespēļu sezonā. Viņš ir 35. spēlētājs kopš 1980. gada, kurš visu savu karjeru nospēlējis vienā NHL komandā (vismaz 10 sezonas), un ir tikai 11., kurš vienā un tajā pašā komandā nospēlējis vismaz 17 sezonas. Viņam kopvērtējumā ir 33. vieta visvairāk 
nospēleto spēļu skaits, kuras spēlējis spēlētājs vienā komandā.

Kanādas izlases rindās 2010. un 2014. gadā Geclafs kļuva par Olimpisko čempionu, kā arī 2008. un 2012. gada Pasaules čempionātos, 2008. gadā izcīnot sudraba medaļu.

## Ārējās saites

## Atsauces
Forele

**Forele** ir nosaukums vairākām zivju sugām un pasugām, kuras visas pieder lašu dzimtai (*Salmonidae*). Turklāt par forelēm mēdz saukt tikai lašu apakšdzimtas (*Salmoninae*) sugas zivis.
Forele Latvijā var būt:

* strauta forele — taimiņa zivju pasuga;
* varavīksnes forele — Klusā okeāna lašu ģints zivju suga.

## Ārējās saites
Kvēps

**Kvēps** (sieviešu dzimtē Kvēpa) ir latviešu cilmes uzvārds. Cilvēki ar šo uzvārdu:

* Andis Kvēps (1953) — aktieris;
* Jānis Kvēps (1940—2020) — sporta ārsts.
* Vizma Kvēpa (1958) — aktrise.
Lašu apakšdzimta

**Lašu apakšdzimta** (*Salmoninae*) ir viena no lašu dzimtas (*Salmonidae*) apakšdzimtām, kas apvieno lašu, foreļu, paliju un taimiņu sugas. No pārējām lašu dzimtas apakšdzimtām šī grupa atšķiras ar vairākām pazīmēm: lašiem un forelēm ir īsāka muguras spura nekā alatām, un tās ir krāsainākas nekā sīgas. Lašu apakšdzimtas zivju dabīgais izplatības areāls ir ziemeļu puslode, bet tās ir introducētas daudzās vietās pasaulē, kur ir salīdzinoši vēsi ūdeņi. Laši un foreles tiek augstu vērtēti zivsaimniecībā.

## Latvijā
Latvijas dabīgajās ūdenstilpēs un zivjaudzētavu dīķos sastopamas 8 lašu apakšdzimtas sugas: lasis (*Salmo salar*), taimiņš (*Salmo trutta*), kuprlasis (*Oncorhynchus gorbuscha*), ketlasis (*Oncorhynchus keta*), kižučs (*Oncorhynchus kisutch*), varavīksnes forele (*Oncorhynchus mykiss*), Arktikas palija (*Salvelinus alpinus*) un avota palija (*Salvelinus fontinalis*). Strautos un upītēs mājo arī strauta forele (*Salmo trutta fario*), kas ir taimiņa saldūdens pasuga. Lielākā daļa lašu dzimtas sugu ir ievestas, zivjaudzētavās pavairotas un audzētas. Taču, zivīm nonākot upēs un ezeros, tās reizēm iedzīvojas dabiskajā ekosistēmā, lai gan stabilu populāciju izveidošanās Latvijā nav zināma. Lašveidīgās zivis, kas mājo Latvijas dabīgajās ūdenstilpēs, ir lasis, taimiņš un strauta forele.

## Sistemātika
* **Lašu apakšdzimta** (*Salmoninae*)
** ģints: Atlantijas laši (*Salmo*) 
** ģints: Klusā okeāna laši (*Oncorhynchus*) 
** ģints: Ļenoki (*Brachymystax*) 
** ģints: Ohridas palijas (*Salvethymus*)
** ģints: Palijas (*Salvelinus*)
** ģints: Taimiņi (*Hucho*)

## Atsauces

## Ārējās saites

* Lasis
* Lai zivju dīķis būtu rentabls
Rothera

***Rothera*** var būt:
* Rotera *(Rothera Research Station)* — polārstacija Antarktīdā
* Rotera rags *(Rothera Point)* — zemesrags Antarktikā
Oļegs Žatkins

**Oļegs Žatkins** (dzimis  Ogrē) ir bijušais Latvijas futbolists.

2006. gadā viņš sāka savu futbolista karjeru FK Rīga, drīz vien debitējot Latvijas Virslīgā. 2007. gada vasarā viņš tika izīrēts FK Jūrmala, līdz sezonas beigām. Pēc FK Rīga bankrota un likvidācijas 2008. gada beigās, Oļegs Žatkins 2009. gada sākumā pievienojās reorganizētajam FK Jūrmala-VV.

2012. gada 19. maijā Oļegs Žatkins spēlēja Latvijas kausa finālā, kur viņa pārstāvētais klubs FK Jūrmala-VV atzina FK Jelgava pārākumu, kas izšķīrās 11 metru soda sitienu sērijā.

## Sasniegumi
* Latvijas čempions — 2011
* Latvijas kausa ieguvējs — 2011
* Latvijas kausa finālists — 2010
* Baltijas līgas finālists — 2011

## Atsauces

## Ārējās saites
Neištate-Glēve

**Neištate-Glēve** () ir pilsēta Vācijā, Mēklenburgā-Priekšpomerānijā, uz dienvidiem no Šverīnes pie Eldes upes. Āmtes centrs. Rakstos pirmoreiz minēta 1248. gadā. Vecā (13. gadsimts) un Jaunā (1720, baroks, tagad viesnīca) pils. 2003. gadā pilsētas pievārti tika atklāta Vācijā pirmā ģeotermālā spēkstacija.

## Atsauces

## Ārējās saites
Ferdinands fon Lindemanis

**Kārlis Luijs Ferdinands fon Lindemanis** (, dzimis , miris ) bija vācu matemātiķis. Pierādījis, ka pī ir iracionāls skaitlis.

Dzimis Hannoverē, skolotāja ģimenē. Skolu apmeklēja Šverīnē. Studējis Getingenē, Erlangenē un Minhenē. Pasniedza universitātēs Vircburgā, Freiburgā un Kēnigsbergā. Lindemaņa vārdā nosaukta Lindemaņa-Veierštrāsa teorēma.

## Ārējās saites
Rotera rags

**Rotera rags** () ir klinšains zemesrags Adelaidas salas dienvidaustrumu piekrastē pie ieejas Raidera līcī. Ragu pirmā nokartēja franču antarktiskā ekspedīcija Žana Batista Šarko vadībā 1908.—1910. gados, uzmērīja britu ekspedīcija no Horsšūailendas stacijas 1957.—1958. gadā. Nosaukta par godu Horsšūailendas un Detaijailendas staciju ģeodēzistam Džonam Roteram *(John Michael Rothera)*. 1975. gadā zemesragā ierīkota Roteras polārstacija.

## Atsauces
Plauamzē

**Plauamzē** () ir pilsēta Vācijā, Mēklenburgā-Priekšpomerānijā, uz austrumiem no Parhimas pie Eldes iztekas no Plavas ezera. Āmtes centrs.

## Atsauces

## Ārējās saites
Jānis Kvēps

**Jānis Kvēps** (dzimis  Cesvainē, miris ) bija latviešu sporta ārsts.

Izglītību ieguvis Cesvaines vidusskolā un Rīgas Medicīnas institūtā. Kopš 1960. gadu beigām strādājis ar vairākiem sporta klubiem un izlasēm, tai skaitā ar Rīgas "Dinamo", bijis arī futbola klubā Liepājas "Metalurgs", tāpat strādāja ar Latvijas hokeja izlasi.

2006. gadā saņēmis balvu par mūža ieguldījumu Latvijas sportā. 2011. gadā piedalījies TV3 šovā "Dziedi ar zvaigzni. Milžu cīņas" kopā ar dziedātāju Evitu Zālīti, šovā tika sasniegts fināls. Tāpat 2011. gadā izdevis autobiogrāfiju "Es atradu sevi hokejā". 2014. gadā par nopelniem valsts labā Jānis Kvēps tika apbalvots ar Triju Zvaigžņu ordeņa trešo šķiru.

## Atsauces
2014. gada FIFA Pasaules kausa kvalifikācija — AFC zona

**2014. gada FIFA Pasaules kausa kvalifikācija — AFC zonas** kvalifikācijas turnīrs noteiks tās 4 vai 5 Āzijas valstu komandas, kuras dosies uz finālturnīru Brazīlijā. 4 komandas kvalificēsies automātiski, bet piektā aizvadīs papildus *play-off* spēles.

## Formāts
Kvalifikācija norit 5 kārtās:
# 16 pēc reitinga zemākās AFC zonas komandas (28. - 43. vieta) izspēlē savstarpējus play-off pārus; 8 labākās komandas kvalificējas otrajai kārtai
# Nākamās 22 komandas (reitinga 6. - 27. vieta) un 8 pirmās kārtas uzvarētājas izspēlē savstarpējas play-off spēles; 15 labākās komandas kvalificējas trešajai kārtai
# Piecas labākās AFC komandas (reitinga 1. - 5. vieta) un 15 otrās kārtas labākās komandas tiek sadalītas 5 grupās un izspēlē savstarpēju turnīru - katras grupas 2 labākās komandas kvalificējas ceturtajai kārtai
# 10 labākās kvalifikācijas turnīra komandas tiek sadalītas divās grupās un izspēlē savstarpēju turnīru - abu grupu pirmo un otro vietu ieguvēji kvalificējas finālturnīram. Grupu trešo vietu ieguvēji kvalificējas piektajai kārtai.
# Ceturtās kārtas grupu turnīra trešo vietu ieguvēji izspēlē savstarpējas play-off spēles - uzvarētājs spēlē starpkonfederāciju play-off spēli ar CONMEBOL zonas 5. vietas ieguvēju.

## Dalbvalstis
Kvalifikācijā piedalās 43 no 46 AFC valstīm - Guamas un Butānas izlases nepiedalās kvalifikācijai, bet Brunejas izlase uz laiku tika izslēgta no FIFA. Reitinga tabula tika publicēta , tā noteica komandu sadalījumu pa kvalifikācijas kārtām.

## Pirmā kārta
Pirmās kārtas spēļu izloze notika  Kualalumpurā. Spēles tika aizvadītas 2011. gada jūnijā un jūlijā.

|}

## Otrā kārta
Otrās kārtas spēļu izloze tāpat kā pirmās kārtas notika  Kualalumpurā. Spēles notika 2011. gada jūlijā.

|}

1Pirma Omānas - Mjanmas spēle beidzās 2:0 par labu Omānai, bet vēlāk tika piešķirta uzvara ar rezultātu 3:0. Atbildes spēle tika pārtraukta pēc 1. puslaika nekārtību dēļ arī otrajā spēlē tika piešķirta uzvara Omānai ar rezultātu 3:0
2Abās Sīrija - Tadžikistāna spēlēs tika piespriests rezultāts 3:0 par labu Tadžikistānai jo Sīrija spēlēja ar neatļautu spēlētāju

## Trešā kārta

15 otrās kārtas uzvarētāji un 5 labākās AFC zonas komandas tika sadalītas 5 grupas pa 4 komandām un izspēlēja savstarpēju grupu turnīru.

### A grupa

|}

### B grupa

|}

### C grupa

|}

### D grupa

|}

### E grupa

|}

## Ceturtā kārta
Trešās kārtas uzvarētāji tika sadalīti divās grupās pa piecām komandām un aizvadīs savstarpēju spēļu turnīru. Grupu uzvarētāji un otro vietu ieguvēji kvalificēsies finālturnīram, bet trešo vietu ieguvēji izspēlēs savstarpējas *play-off* spēles, kuras uzvarētājs spēlēs starpkonfederāciju spēli par kvalificēšanos finālturnīram.

### A grupa

|}

### B grupa

|}

## Piektā kārta
Kvalifikācijas piektajā kārtā pēc divu spēļu izspēlēšanas tiks noteikta tā AFC zonas komanda, kas ar CONMEBOL kvalifikācijas zonas piektas vietas ieguvēju cīnīsies par iekļūšanu finālturnīrā.

|}

## Starpkonfederāciju play-off
Piektās kārtas uzvarētājs spēlēs ar CONMEBOL zonas piektās vietas ieguvēju starpfederāciju play-off spēles par ceļazīmi uz finālturnīru. Spēles notiks 2013. gada novembrī.

|}
Beidou I1

**Beidou I1** ( 北斗I1; zināms arī kā **Beidou DW 5**) ir Ķīnas navigācijas sistēmas Beidou pavadonis, kas palaists 2010. gada augustā slīpā ģeostacionārajā orbītā.

*Beidou I1* tika palaists  21:30:04 UTC ar nesējraķeti Chang Zheng 3A no Sjičanas pavadoņu palaišanas centra. Tas ar savu dzinēju sasniedza ģeostacionāro orbītu. Pavadonis izvietots slīpā ģeostacionārajā orbītā (orbitālās plaknes slīpums 55°) ap punktu 118 austrumu garuma.

## Atsauces

## Ārējās saites
* BD-2 M / BD-2 I Gunter Dirk Kreb
Mortal Kombat (2011. gada spēle)

***Mortal Kombat*** (plašāk zināms kā Mortal Kombat 2011 vai Mortal Kombat 9) ir 2D cīņas spēle ar 3D grafiku (2.5D) un devītā spēle Mortal Kombat sērijā. To izstrādāja NetherRealm Studios (kādreiz zināmi kā MidWay Studios) un publicēja ekskluzīvi zem Warner Bros. Interactive Entertainment licences. Spēle tika izdota PlayStation 3 un Xbox 360 2011. gada 19. aprīlī ASV un 2011. gada 21. aprīlī Eiropā. PlayStation Vita pārnesums tika izdots ASV 2012. gada 1. maijā un Eiropā 2012. gada 4. maijā.

Kaut arī spēle notiek tieši pēc Mortal Kombat: Armageddon, tā vairāk tiek fokusēta uz agrīno periodu Mortal Kombat spēļu sērijā, triloģiju Mortal Kombat, Mortal Kombat II un Mortal Kombat 3. Spēles sižetā stāstīts par to, kā Raidens cenšas izmainīt tagadni, sadarbojoties ar sevi laikā, kad viņu uzveica Shao Kahn. Izdošanas laikā Mortal Kombat saņēma pozitīvu kritiķu atzinumu, Metacritic tai aprēķināja vidējo atzīmi 85/100. Šobrīd spēle ir aizliegta Austrālijā dēļ pārliekas vardarbības un indeksēta Vācijā arī dēļ pārliekas vardarbības.

## Ārējās saites

* Oficiālā mājaslapa
Ženēvas kantons

**Ženēvas kantons** (, ) ir viens no Šveices 26 kantoniem. Kantona administratīvais centrs ir Ženēva. Ženēvas kantons robežojas ar Franciju un Vo kantonu. 

Kopējā kantona platība ir 282 km², kas padara to par vienu no mazākajiem kantoniem valstī. Tomēr, pateicoties tā ekonomiskajai un starptautiskajai nozīmei, Ženēvas kantons ir viens no visblīvāk apdzīvotajiem Šveices reģioniem. 2020. gada decembrī kantonā dzīvoja aptuveni 506 343 iedzīvotāji.

Administratīvi kantons dalās 46 komunās (*communes*), no kurām visapdzīvotākā un ekonomiski nozīmīgākā ir Ženēvas pilsēta. Kantona oficiālā valoda ir franču valoda, un tā tiek izmantota gan valsts pārvaldē, gan izglītības un kultūras jomā.

Ženēvas kantons ir pazīstams kā viens no pasaules vadošajiem diplomātijas un starptautisko organizāciju centriem. Tā teritorijā atrodas vairāk nekā 200 starptautisku institūciju, tostarp Apvienoto Nāciju Organizācijas Eiropas galvenā mītne, Pasaules Veselības organizācija, Pasaules Tirdzniecības organizācija un Sarkanais Krusts.

Ģeogrāfiski kantonu raksturo Ženēvas ezers (Lemanes ezers) un Ronas upe, kas tek cauri Ženēvas pilsētai. Reģions ir ar mērenu kontinentālu klimatu, ko ietekmē ezera tuvums, nodrošinot salīdzinoši maigas ziemas un siltas vasaras.

## Vēsture
Ženēvas reģions kopš seniem laikiem bijis nozīmīgs tirdzniecības un kultūras centrs Rietumeiropā. Pirmie cilvēku apmetņu pierādījumi šajā teritorijā datējami ar neolīta laikmetu. Vēlāk Ženēvas apkārtnē apmetās ķeltu helvētu ciltis, kuras 2. gadsimtā p.m.ē. pakļāva Romas impērija. Romiešu periodā Ženēva (*Genava*) kļuva par nozīmīgu satiksmes un tirdzniecības punktu starp Galliju un Itāliju.

Pēc Romas impērijas sabrukuma teritoriju pārņēma Burgundijas karaliste, bet vēlāk tā tika iekļauta Svētās Romas impērijas sastāvā. No 11. līdz 16. gadsimtam Ženēvas pilsēta formāli bija bīskapijas centrs, taču reālo varu arvien vairāk pārņēma Ženēvas pilsētas padome, kas pakāpeniski nostiprināja pašpārvaldi.

16. gadsimtā Ženēva kļuva par reformācijas kustības vienu no nozīmīgākajiem centriem Eiropā. 1536. gadā pilsēta pieņēma protestantismu, un tajā apmetās Žans Kalvins, kurš pārvērta Ženēvu par teokrātisku republiku un protestantisma intelektuālo centru. Šajā laikā pilsēta ieguva segvārdu "Protestantu Roma".

Pēc Napoleona karu perioda 1815. gadā Ženēva oficiāli pievienojās Šveices Konfederācijai kā viens no tās kantoniem. Tajā pašā gadā kantons kļuva arī par neitrālās Šveices robežpunkta un starptautiskās diplomātijas centru. 19. gadsimta otrajā pusē Ženēva kļuva par Sarkanā Krusta kustības dzimteni — 1863. gadā to dibināja Anrī Dināns un Gistavs Muanjē.

20. gadsimtā Ženēvas kantons nostiprināja savu starptautisko nozīmi. Pēc Pirmā pasaules kara šeit tika izveidota Tautu Savienība, kas kļuva par priekšteci Apvienoto Nāciju Organizācijai.

## Atsauces

## Ārējās saites

* Official page 
* Official statistics
Intrigante

**"Intrigante"** () ir amerikāņu seriāls, kas ir balstīts uz rakstnieces Sesīlijas fon Zigezāras izdoto grāmatu sēriju. Seriāla autori ir Džošs Švarcs un Stefānija Saveidža. "Intrigante" tika pārraidīta *[[The CW Television Network|The CW]]* televīzijas kanālā no  līdz . Seriālam iznāca 121 sērija (sešas sezonas). Šis ir pirmais *The CW* seriāls, kam ir iznākušas vairāk nekā 100 sērijas.

Seriāls stāsta par bagātu jauniešu dzīvi Augšīstsaidas apkaimē, Manhatanā, Ņujorkā. Galvenās lomas tajā atveido Bleika Laivlija, Leitone Mīstere, Penns Bedžlijs, Čeiss Krofords, Teilora Momsena, Eds Vestviks, Kellija Raterforda, Matjū Sitls, Džesika Zora un Keilija Defera.

Latvijā to rādija LNT un Kanāls 2.

## Ārējās saites
*
Atlantijas laši

**Atlantijas laši** (*Salmo*) ir lašu dzimtas (*Salmonidae*) ģints, kas pieder lašu apakšdzimtai (*Salmoninae*). Šajā ģintī ir apmēram 40 sugas. Ģints sistemātika joprojām ir mainīga un diskutabla. Pazīstamākās sugas ir Atlantijas lasis un taimiņš, kuriem abiem ir plaša izplatība. Pārējās sugas visbiežāk ir endēmiskas kādai ūdenstilpei, vai izplatītas salīdzinoši nelielā un šaurā izplatības areālā. Ģints sugas pamatā mājo Eirāzijas reģiona ūdenstilpēs, kas saistītas ar Atlantijas okeānu. Izņēmums ir Atlantijas lasis, kurš sastopams Atlantijas okeāna ziemeļu puslodē līdz Ziemeļamerikas krastiem. Lašu sugas, kas saistītas ar Kluso okeānu, pieder citai lašu apakšdzimtas ģintij — Klusā okeāna lašu ģintij (*Onchorhynchus*).

Latvijas dabīgajās ūdenstilpēs sastopamas divas Atlantijas lašu ģints sugas: lasis (*Salmo salar*) un taimiņš (*Salmo trutta*). Strautos un upītēs mājo arī strauta forele (*Salmo trutta fario*), kas ir taimiņa saldūdens morfa. Būtu jāatzīmē fakts, ka okeānā dzīvojošais taimiņš nārsta laikā mīt vienās un tajās pašās upītēs, kurās mājo strauta forele. Abas morfas ir ģenētiski vienādas, bet zinātniekiem nav izskaidrojuma, kādēļ viena morfa nekad nepamet saldūdeni, bet otra migrē uz jūru.

Zinātniskais vārds *Salmo* grieķu valodā nozīmē lasis.

## Sistemātika
**Atlantijas lašu ģints** (*Salmo*) 

## Atsauces

## Ārējās saites
* Lasis
* Lai zivju dīķis būtu rentabls
* ITIS: Salmo
Latvijas Kara muzejs

**Latvijas Kara muzejs** ir muzejs Rīgā, kura ekspozīcija veltīta Latvijas karaspēku izveidei un kara tematikai.

## Vēsture
thumb|left|250px|Latviešu Kara muzeja ekspozīcijas Strēlnieku nodaļa (1923).
thumb|315px|Dekoratīvs balkons uz muzeja fasādes.
1916. gadā Latviešu strēlnieku bataljonu organizācijas komiteja saņēma atļauju dibināt latviešu strēlnieku muzeju, kurā bija gan dažādi priekšmeti no karalauka, gan arī strēlniekiem paredzēti dāvinājumi. Visus priekšmetus glabāja organizācijas komitejas telpās Tērbatas ielā 1/3, kur par tiem rūpējās muzeja pirmais pārzinis Kārlis Straubergs, vēlāk Kārlis Upesleja. Pēc Latvijas valsts izveides par muzeja galveno mērķi kļuva ekspozīcijas izveide, kas veltīta nacionālo bruņoto spēku izveidei. Muzeju atbalstīja Latvijas Kara ministrija.

Kopš 1919. gada muzejs atradās Pulvertornī. 1937. gadā uzsāka jaunas muzeja ēkas būvniecību pēc arhitekta Artūra Galindoma projekta. Sarkano ķieģeļu neoklasicisma stila nams bija gatavs 1940. gadā. Pēc Latvijas okupācijas 1940. gadā muzeju slēdza un tā eksponātus nodeva citiem pilsētas muzejiem un arhīviem.
Latvijas PSR laikā Latvijas Kara muzeja ēkā atradās Nahimova Rīgas militārā jūrskola (, 1946-1953), 1957. gadā ēkā atvēra Latvijas PSR Revolūcijas muzeju, kas pastāvēja līdz 1990. gadam. Pēc Latvijas neatkarības atjaunošanas ēkā atjaunoja Latvijas Kara muzeju.

Mūsdienās muzeja ekspozīciju sastāda daudzu gadsimtu Baltijas reģiona kara vēstures materiāli, īpašs uzsvars ir uz 20. gadsimta notikumu dokumentālo atspoguļojumu un nacionālo bruņoto spēku lomu Latvijas valsts grūtākajos vēsturiskajos brīžos.

Kopš 1997. gada Latvijas Kara muzejs ir Starptautiskās kara vēstures asociācijas biedrs.

## Muzeja filiāles
* Kalpaka muzejs un piemiņas vieta "Airītes" Saldus novadā Zirņu pagasta „Airītēs"
* Ziemassvētku kauju muzejs, Valgundes pagastā Jelgavas novadā zemnieku mājā "Mangaļi"
* Liepājas krasta artilērijas baterija Nr.2

## Atsauces

## Ārējās saites
* Oficiālā mājaslapa
Koronelfabrisjanu

**Koronelfabrisjanu** () ir pilsēta Brazīlijas dienvidaustrumos, Minasžeraisas štatā. 2011. gadā Koronelfabrisjanu dzīvoja 104 tūkstoši iedzīvotāju, un pēc šī rādītāja tā ir 27. lielākā pilsēta Minasžeraisas štatā. Pilēta dibināta  un nosaukta par godu pulkvežleitnantam Fabrisjanu Felisbertu Karvalju de Britu (*Fabriciano Felisberto Carvalho de Brito*).

## Ārējās saites
Vasilijs Grosmans

**Vasilijs Grosmans** (; dzimis kā **Josifs Grosmans** () , miris ) bija Ukrainas ebreju izcelsmes krievu rakstnieks. Pazīstamākais Grosmana darbs ir 1959. gadā uzrakstītais un 1980. gadā Rietumos publicētais romāns "Dzīve un liktenis".

Pēc izglītības ķīmijas inženieris. Strādāja Doneckas baseinā. 20. gadsimta trīsdesmitajos gados pievērsās raksniecībai. Otrā pasaules gada karos Sarkanās armijas avīzes "Krasnaja Zvezda" (*Кра́сная звезда́*) kara korespondents. Rakstījis no Maskavas, Staļingradas, Kurskas un Berlīnes. Viens no pirmajiem, kurš publicēja ziņas par nacistu nāves nometnēm. 1959. gadā pabeidza antistaļinisko romānu "Dzīve un liktenis". Manuskriptu konfiscēja VDK, bet PSKP galvenais ideologs Mihails Suslovs paziņoja Grosmanam, ka darbs varētu tikt publicēts pēc divsimt vai trīssimt gadiem.

Romāns Grosmana dzīves laikā tā arī netika publicēts. Tomēr viens romāna manuskripts bija saglabājies pie Grosmana drauga. Ar Andreja Saharova un Vladimira Voinoviča palīdzību tas tika nogādāts Rietumos, kur publicēts 1980. gadā Šveicē. PSRS tas tika publicēts 1988. gadā, pārbūves laikā.

## Ārējās saites

* Grosmana darbi
Brīele

**Brīele** () ir pilsēta Vācijā, Mēklenburgā-Priekšpomerānijā, uz ziemeļaustrumiem no Šverīnes. Apkārtnē Šternbergas ezera dabas parks (*Naturpark Sternberger Seenland*).

## Atsauces

## Ārējās saites

* Website of Brüel
* Amt Sternberger Seenlandschaft
Locītava

[thumbnail|212x212px|[Elkonis — vienas ass locītava]]

**Locītava** () ir pārtraukts kaulu savienojums, kas nodrošina dažādu ķermeņa daļu kustību — saliekšanu, atliekšanu, pievilkšanu, atvilkšanu un griešanu. Locītavas iedala vienkāršajās locītavās (veido divi kauli) un saliktajās locītavās (veido trīs un vairāk kauli). Kustības iespējas locītavā nosaka atbilstošo kaulu virsmu formas. Kaulu virsmu veido hialīnais skrimslis, kura galvenās funkcijas ir samazināt berzi starp kauliem un amortizēt kustības. Locītavu no ārpuses apņem somiņa jeb kapsula (), bet iekšpusi veido locītavas dobums (*cavum articulare*), kas ir hermētiski noslēgts no apkārtējās vides.

## Iedalījums
thumb|Locītavu principiāls attēlojums: 1. lodes—ietveres, 2. paugura, 3. seglveida, 4. viru, 5. vārpstas locītava
* vienas ass locītavas — nodrošina kustību vienā plaknē jeb ap vienu asi:
** viru locītavas — atgādina eņģes, piemērs ir elkoņa locītava;
** vārpstas locītavas — sastāv no aptverošā kaula un aptveramā kaula, kurš spēj pagriezties, par piemēru, atlantoaksiālā locītava;
* divu asu locītavas — ļauj kustību divās plaknēs jeb ap divām asīm:
** paugura locītavas — viena kaula virsma ir izliekta, otra kaula virsma ir ieliekta, kā tas ir metakarpofalangeālajā locītavā;
** seglveida locītavas — abu kaulu virsmas noteiktās vietās ir ieliektas un izliektas, piemērs — papēža kubveida locītava;
* triju asu (daudzasu) locītavas — kustība iespējama visās trijās plaknēs jeb ap visām trim asīm, kā arī slīpās plaknēs (tas ir, pārmaiņus nokļūstot divās vai trīs galvenajās ķermeņa plaknēs):
** plaknes locītavas — kauli savstarpēji pārvietojas slīdot kā, piemēram, karpālajās locītavās;
** lodes—ietveres locītavas — viena kaula locītava ir izliekta un līdzīga lodei, otra ir ieliekta kā ietvere, piemēram, gūžas locītava

## Atsauces
Līdakveidīgās

**Līdakveidīgās** (*Esociformes*) ir īsto kaulzivju (*Teleostei*) kārta, kas pieder lašu apakškohortai (*Protacanthopterygii*). Šajā kārtā ir 11 sugas, kas iedalītas 2 dzimtās. Līdakveidīgo zivju kārta ir tuvu radniecīga lašveidīgajām (*Salmoniformes*) zivīm. Vecākās sistemātikās līdakveidīgās zivis tika iedalītas lašveidīgo zivju kārtā.

Senākās līdakveidīgās zivis parādījās apmēram krīta perioda vidū. Mūsdienu līdakveidīgās zivis mājo Ziemeļamerikā un Eirāzijā. Latvijā sastopama viena līdakveidīgo zivju suga — līdaka (*Esox lucius*).

## Izskats un īpašības
Līdakveidīgās zivis ir plēsīgas, kuras medī no slēpņa, pacietīgi gaidot garām peldošu upuri. Līdakas ir daudz lielākas nekā dūņugrunduļi, kuri parasti ir mazāki par 20 cm. Vislielākā no dūņugrunduļu dzimtas ir Aļaskas dallija (*Dallia pectoralis*), kas sasniedz 33 cm garumu. Garākā līdakveidīgo zivju suga ir maskinonga (*Esox masquinongy*), kuras ķermeņa garums var sasniegt 183 cm garumu, bet svars 31,8 kg. Toties smagākā ir līdaka (*Esox lucius*), kuras ķermeņa garums sasniedz 150 cm, bet svars 35 kg.

## Sistemātika
* **Līdakveidīgo zivju kārta** (*Esociformes*)
** Dūņugrunduļu dzimta (*Umbridae*)
*** ģints: Dallijas (*Dallia*)
*** ģints: Dūņugrunduļi (*Umbra*)
*** ģints: Olimpikas dūņugrunduļi (*Novumbra*)
** Līdaku dzimta (*Esocidae*)
*** ģints: Līdakas (*Esox*)

## Atsauces
Frīdrihs fon Flotovs

**Frīdrihs fon Flotovs** (; dzimis , miris ) bija vācu komponists. Apmēram 30 operu un 4 baletu autors. Mūsdienās visbiežāk tiek pieminēts kā operas "Marta" (*Martha oder Der Markt zu Richmond*, pirmatskaņojums - 1847. gadā Vīnē) autors.

Dzimis Teitendorfā, Mēklenburgā. Studēja Parīzes Konservatorijā. Ietekmējies no Obēra, Rosīni, Meierbēra, Doniceti, Alevī, vēlāk no Guno un Ofenbaha. No 1856. līdz 1863. gadam bija teātra intendants Šverīnē. Vecumdienas pavadīja Parīzē un Vīnē. Miris Darmštatē.

## Ārējās saites

* Frīdriha fon Flotova profils ''AllMusic'' 
* Frīdriha fon Flotova notis ''IMSLP''
Mīnmetējs

thumb|250px|Karavīri šauj ar M224 mīnmetēju
**Mīnmetējs** ir artilērijas ierocis ar balsta plati, kas paredzēts pretinieka kājnieku, kaujas tehnikas un nocietinājumu iznīcināšanai. Mīnmetējs ir vieglais atbalsta ierocis, kurš veic apšaudi pa mērķiem, kuri neatrodas tiešā redzamībā, ar maksimālo stobra pacēlumu 85°.

To kalibrs var būt dažāds — sākot no viegliem  mīnmetējiem līdz lielākiem  modeļiem, ko izmanto smagākai uguns atbalsta sniegšanai.

## Uzbūve
Mīnmetējs sastāv no stobra, ierīces stobra nostādīšanai vajadzīgajā leņķī un mīnmetēja pēdas, kura novada atsitiena impulsu zemē. Stobrs un pēda savstarpēji savienoti ar šarnīru. Stobra lejasdaļā ievietota ierīce mīnmetēja mīnas izšaušanai (parasti ar adatu, kas uzsit pa kapsulu). Mīnmetēju ar kalibru līdz  pielādēšana parasti notiek caur stobra tievgali. Lielāka kalibra mīnmetēji parasti tiek pielādēti caur stobra resgali.

## Vēsture
Jau 15.—16. gadsimtā izmantoja primitīvus stobra ieročus, kas varēja šaut sprāgstošus lādiņus stāvā trajektorijā, lai apšaudītu nocietinājumus.

19. gadsimtā dažādas valstis eksperimentēja ar līdzīgiem ieročiem, taču tie vēl nebija pietiekami efektīvi un viegli pārnēsājami. Mīnmetēji savu moderno formu ieguva Pirmā pasaules kara laikā, kad statiskās tranšejas cīņas prasīja ieročus, kas varētu trāpīt ienaidniekam aizsegā. Vācu armija ieviesa *Minenwerfer* — agrīnu, smagu mīnmetēja tipu, savukārt briti izstrādāja vieglākus un efektīvākus modeļus, piemēram, Stoksa (*Stokes*) mīnmetēju, kas kļuva par pamatu vēlākajiem dizainiem.

Otrā pasaules kara laikā mīnmetēji kļuva par galveno kājnieku atbalsta ieroci visās armijās. Tika izstrādāti dažādi kalibri, sākot no  vieglajiem mīnmetējiem līdz  smagajiem modeļiem. PSRS izstrādāja un plaši izmantoja savus mīnmetējus, piemēram,  un  modeļus. Pēc Otrā pasaules kara mīnmetēji turpināja attīstīties, kļūstot precīzāki un vieglāk pārnēsājami. Tika ieviesti automātiskie un pašgājējmīnmetēji, kas ļauj veikt biežākus šāvienu secību ar uzlabotu precizitāti.

Mūsdienās mīnmetējus joprojām plaši izmanto kājnieku spēki visā pasaulē, un jaunākie modeļi tiek aprīkoti ar digitālajām vadības sistēmām un GPS mērķēšanu. Mīnmetējs joprojām ir svarīgs militārais ierocis, kas nodrošina efektīvu uguns atbalstu gan konvencionālajos karos, gan asimetriskajos konfliktos.

## Ārējās saites

* Defense Update: Advanced Mortar Munitions
* How does a Mortar work? — Visualization (Video)
* Mortars during World War I
* The ''Karl Morser'', WW II-era German 60 cm self-propelled mortar.
* Video (streaming wmv)
Jūtu-acteku valodas

**Jūtu-acteku** valodas ir Ziemeļamerikas un Mezoamerikas indiāņu valodu saime, kas ietver vairāk kā 30 valodas. Tās bija plaši izplatītas ASV rietumos un Meksikā. Pipilu valoda Centrālamerikā ienāca ar migrācijas vilni no Meksikas. Sākotnēji daudzskaitlīga, tā izmirst Gvatemalā un Hondurasā un tuvu izmiršanai rietumu Salvadorā.

Valodu saimei pieder klasiskā navatlu valoda, kurā runā acteki, un tās dialekti. Mūsdienās tā ir sarunvaloda ap 1,5 miljoniem Meksikas pamatiedzīvotāju. Jūtas štats un valodu saime nosaukta jūtu cilts vārdā.

## Klasifikācija
thumb|260px|right|Jūtu-acteku saimei piederošās ciltis pirms kolonizācijas laikmetā ASV rietumos un Meksikas ziemeļu štatos.
thumb|260px|right|Mūsdienās dzīvo jūtu-acteku valodu izplatība Meksikā un Mezoamerikā.
Mūsdienās vispārpieņemts saimi klasificēt "ziemeļu jūtu-acteku" un "dienvidu jūtu-acteku" atzaros.

### Ziemeļu jūtu-acteku atzars
Hopi valoda (5620 valodas pratēju 2000.g., dzimtā valoda 75% hopi indiāņu)

Tulatulabalu valoda (6 valodas pratēji 2000.g.)

Numiku valodas:
* *centrālās numiku valodas*
** Komanču (mazāk kā 1% spēj tajā saprasties)
** Timbišu (mazāk kā 20 valodas pratēju)
** Šošonu (2900 valodas pratēju 2000.g.,  brīvi runā daži simti)
* *dienvidu numiku valodas* 
** Kavaisu (mazāk kā 20 valodas pratēju)
** Kolorādo upes numiku, jeb jūtu-paijutu (2000 valodas pratēju no 5000 cilšu pārstāvjiem)
* *rietumu numiku valodas*
** Mono (87-91 valodas pratēju 1994.g.,, tikai 40 vecākiem mono tā ir dzimtā)
** Ziemeļu paijutu (500 valodas pratēju 1994.g., 1631 1999.g.,)
Takiku valodas
* Serano-tongvu (jeb gabrielino)
** Seranu
*** Seranu valoda (iespējams, 1 valodas pratējs 1994.g.)
*** Kitanemuku valoda (†) (izzuda ap 1940.g.)
** Tongvu, jeb gabrielino-fernandenjo (†), (izzuda ap 1970.g.)
* Kupanu
** Kahuillu-Kupenjo
*** Iviatamu, jeb kahuillu (35 valodas pratēji 1990.g., 15 - 2000.g. no 800 ciltij piederīgo)
*** Kupenjo (†)
** Luisenjo (30-40 valodas pratēju)

### Dienvidu jūtu-acteku atzars
* Piminu valodas
** Pimu-papagu, jeb *O'odhamu* (9750 valodas pratēju)
** Bajo pimu, jeb *O'ob No'oku* (1000 valodas pratēju)
** Tepehuanu, jeb *O'othamu* (25 500 valodas pratēju 2005.g.)
** Tepekanu (izmira ap 1980 - 2000)
* Tarakahitiku valodas
** Tarahumaru (70 000 indiāņiem dzimtā valoda 2002.g.)
** Guariju (5000 valodas pratēju, lielākā daļa no tiem monolinguāli)
** Tubaru (†)
** Kahitu valodas:
*** Jaku (40 000 valodas pratēju 1995.g.)
*** Maio (16 000 valodas pratēju)
*** Opatu (†), (izzuda ap 1930.g.)
** Korašolu valodas
*** Koru (15 000 valodas pratēju 1993.g.)
*** Huišolu (20 000 valodas pratēju 1990.g.)
** Acteku valodas
*** Pošuteku (†), (izzuda 20.gs.)
*** Navanu (jeb acteku) valodas
**** Navatlu valodas dialekti (30 dialekti; 1,5 miljoni valodas pratēju)
**** Pipilu (20 valodas pratēju 1983.g.)

## Aizgūtie vārdi
Vairākus navatlu valodas vārdus aizguva spāņi, un tālāk caur spāņu valodu tie izplatījās simtiem citās valodās. Tostarp arī latviešu valodā izmanto aizguvumus no navatlu valodas: "avokado", "čili", "šokolāde", "atlatls", "koijots", "aksolotls" un "tomāts".

## Atsauces

## Ārējās saites
Latvijas futbola 2. līga 2011

**Latvijas futbola 2. līgas 2011. gada sezonas finālsacensības** notika 2011. gadā no 1. līdz 9. oktobrim. Tajā piedalījās visu reģionu uzvarētāji.

## Finālsacensības

## Ārējās saites
* Latvijas Futbola federācija
Lubē krasts

**Lubē krasts** (, , ) ir Antarktīdas piekrastes daļa Greiema Zemes rietumos. Stiepjas no Buržuā fjorda augšgala dienvidos līdz Beljē ragam ziemeļos. Dienvidos robežojas ar Faljēra krastu, ziemeļos — ar Greiema krastu. Krasta kopējais garums ir ap . Krasta līnija stipri izrobota, daudz līču un pussalu. Krasta dienvidos ievērojamu daļu aizņem Erousmaitas pussala, ko no pārējās piekrastes atdala  garais Lalemāna fjords, bet krasta ziemeļu piekrasti aizņem Darbela līcis. Līdz  no piekrastes atrodas vairākas salas, ievērojamākās no kurām ir Adelaidas sala dienvidos un Bisko salas ziemeļos, ko no krasta atdala Kristela šaurums.

Krastu pirmā pētīja franču ekspedīcija Žana Batista Šarko vadībā un nosauca par godu bijušajam Francijas prezidentam (1899—1906) un ekspedīcijas aizgādnim Emīlam Lubē par **Lubē Zemi**. Uz nelielas saliņas pie ieejas Lalemāna fjordā no 1956. līdz 1959. gadam darbojās britu polārstacija Detaijailenda.

## Atsauces
Luišs di Kamoinšs

**Luišs Vašs di Kamoinšs** (, , dzimis 1524. gada decembrī vai 1525. gada janvārī, miris ) bija portugāļu dzejnieks. Renesanses garā rakstījis lirisko dzeju, sonetus, satīru un komēdijas. Ievērojamākais darbs episkā poēma *[[Os Lusíadas]]* (1572), kurā apraksta portugāļu jūrasbraucēja Vasko da Gamas ceļojumu uz Indiju.

## Atsauces

## Ārējās saites
Nadine Gordimera

**Nadine Gordimera** (, dzimusi , mirusi ) bija dienvidāfrikāņu rakstniece, politiskā aktīviste.

1991. gadā saņēmusi Nobela prēmiju literatūrā. Tāpat 1974. gadā ir bijusi Bukera balvas laureāte. Viņas pazīstamākie darbi ir *[[The Conservationist]]* (1974) un *[[July's People]]* (1981). Vairāki viņas darbi aparteīda laikā tika aizliegti.

Viņas tēvs bijis ebreju pulksteņmeistars no Latvijas un Lietuvas pierobežas.

## Atsauces

## Ārējās saites

* Nadines Gordimeras biogrāfija Nobela prēmijas mājaslapā
Baka

**Baka** (, ) var būt:

* Linda Baka (*Linda Buck*; 1947) — amerikāņu bioloģe un neirozinātniece, Nobela prēmijas laureāte;
* Karloss Baka (*Carlos Bacca*; 1986) ― kolumbiešu futbolists;
* Pērla Baka (*Pearl Buck*; 1892―1973) ― amerikāņu rakstniece, skolotāja, Nobela prēmijas laureāte.
Piejūras Sēna

**Piejūras Sēna** () ir Francijas departaments, viens no Normandijas reģiona departamentiem. Piejūras Sēnas administratīvais centrs ir Ruāna. Departaments administratīvi tiek iedalīts trijos apgabalos (*arrondissements*):
* *[[Arrondissement du Dieppe]]*;
* *[[Arrondissement du Le Havre]]*;
* Ruānas apgabals (*Arrondissement du Rouen*).

## Ārējās saites
Mēna un Luāra

**Mēna un Luāra** () ir Francijas departaments, viens no pieciem Luāras reģiona departamentiem. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Mēnas un Luāras administratīvais centrs ir Anžē. Departaments administratīvi ir sadalīts četros apgabalos (*arrondissements*):
* Anžē apgabals (*Arrondissement d'Angers*);
* *[[Arrondissement du Cholet]]*;
* *[[Arrondissement du Saumur]]*;
* *[[Arrondissement du Segré]]*.

## Ārējās saites
Somma (departaments)

**Somma** () ir Francijas departaments, viens no trim Pikardijas reģiona departamentiem. Departaments nosaukts Sommas upes vārdā. Sommas administratīvais centrs ir Amjēna. Departaments administratīvi tiek iedalīts četros apgabalos (*arrondissements*):
* *[[Arrondissement du d'Abbeville]]*;
* Amjēnas apgabals (*Arrondissement d'Amiens*);
* *[[Arrondissement du Montdidier]]*;
* *[[Arrondissement du Péronne]]*.

## Ārējās saites